Pe plan intern, teatrul creează un public în marile orașe și menține un dialog cu o parte a comunității, nu cu întreaga comunitate, pentru că poporul bolivian este prea numeros și diversificat ca să poată fi «acoperit» de cei cîțiva artiști care lucrează în teatru, dans sau în orice alt domeniu artistic.“ Diego Aramburo este „înrudit“ artistic cu „cîțiva artiști argentinieni care îmi sînt aproape pentru că facem parte din aceeași generație și am crescut împreună, cum ar fi Mariano Pensotti“, cu Angelica Liddell din Spania sau cu autori germani ca Fallk Richter, Sussane Kennedy sau Gob Squad și She-She-Pop.